
PARLAMENTUL  ROMÂNIEI
CAMERA DEPUTAŢILOR

                     
	  COMISIA PENTRU 
 TINERET ȘI SPORT
	         Nr. 4c-25/117/4 noiembrie 2021



			            

BIROULUI PERMANENT
AL
CAMEREI DEPUTAŢILOR,



Vă înaintăm raportul asupra Proiectului de Lege privind prevenirea și combaterea dopajului în sport (PLx. 514/2021), trimis Comisiei pentru tineret și sport spre dezbatere, în fond, în procedură de urgență, prin adresa Biroului Permanent din 25 octombrie 2021.
În raport cu obiectul şi conţinutul reglementării, Proiectul de Lege face parte din categoria legilor organice.







PREŞEDINTE,

Tudor Rareș POP

RAPORT
asupra Proiectului de Lege privind prevenirea și combaterea dopajului în sport
         
În conformitate cu prevederile art.95 și 117 alin.(1) din Regulamentul Camerei Deputaților, republicat, cu modificările și completările ulterioare, Comisia pentru tineret și sport a fost sesizată, în procedură de urgență, prin adresa Biroului Permanent din 25 octombrie 2021, în vederea examinării și întocmirii unui raport cu Proiectul de Lege privind prevenirea și combaterea dopajului în sport (PLx. 514/2021).

Senatul, în calitate de primă Cameră sesizată, a adoptat Proiectul de Lege în ședința din 18 octombrie 2021.  Potrivit dispozițiilor art. 75 din Constituția României, republicată, şi ale art.92 din Regulamentul Camerei Deputaţilor, republicat, cu modificări și completări,  Camera Deputaţilor este Cameră decizională. 

	La întocmirea prezentului raport Comisia a avut în vedere:
- avizul favorabil cu observații și propuneri al Consiliului Legislativ    (nr.735 din 13 septembrie 2021),
[bookmark: _GoBack]-  avizul favorabil al Comisiei pentru sănătate și familie                                                  
(nr. 4c-10/454 din 03 noiembrie 2021).


     Proiectul de lege are ca obiect de reglementare instituirea cadrului juridic privind prevenirea şi combaterea dopajului în sport, având în vedere noile prevederi internaţionale în materie, cu scopul atingerii unui grad ridicat de uniformizare la nivel internaţional a legislaţiei referitoare la acest domeniu, precum şi abrogarea Legii nr.227/2006.

În conformitate cu prevederile art. 62 din Regulamentul Camerei Deputaţilor, republicat, membrii Comisiei au examinat iniţiativa legislativă în şedinţa exclusiv online din 3 noiembrie 2021. La ședința Comisiei a participat domnul secretar de stat Istvan Zahoranszki - secretar general adjunct al Guvernului. În cadrul dezbaterilor care au avut loc, domnul președinte Tudor Rareș Pop a adresat domnului Istvan Zahoranszki întrebarea dacă forma Proiectului de Lege venit de la Senat este de natura a nu genera riscuri majore cu privire la proceduri corective pentru eventualele neconformități ale semnatarilor din România cu prevederile Codului Mondial Anti-Doping? Răspunsul a fost că forma aprobată de Senat a Proiectului de Lege este corectă iar acesta ar trebui adoptat nemodificat în cel mai scurt timp. La votul final asupra Proiectului de Lege au participat 12 deputati din cei 13 membri ai Comisiei.

În urma dezbaterilor, Comisia pentru tineret și sport a hotărât, cu unanimitate de  voturi, să propună plenului Camerei Deputaților adoptarea Proiectului de Lege privind prevenirea și combaterea dopajului în sport (PLx. 514/2021), în forma adoptată de Senat.
În raport cu obiectul și conținutul său, Proiectul de Lege face parte din categoria legilor organice.








					

PREŞEDINTE,

Tudor Rareș POP











Întocmit, 
Dr.Florin Danciu – consilier parlamentar
Lucian Constantin Mircescu – consilier parlamentar

